Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: kezeléséről szóló 21/1996. (VII. 9.) FM rendelet szerinti
Paragraph Index: 768

4. Amennyiben a pályázat megfelel a rendeletben és ezen pályázatban foglalt feltételeknek, úgy az AIK a pályázó részére ígérvényt bocsát ki, amelyben a kiszállítható mennyiség megegyezik a VHT által igazolt kvótával. Az ígérvénynek tartalmaznia kell a pályázó nevét, címét, adószámát, a termékcsoport megnevezését sorszámonként és az ehhez tartozó kvóta nagyságát. A kvóta érvényessége az ígérvény kiállításának napjától 1999. május 31-ig tart. A pályázó a kapott ígérvény alapján a kvóta felhasználása során folyamatosan számolhat el. A kiszállítási igazoló vámokmányokat az ígérvény mellé kell csatolnia. Az exporttámogatást a kiléptetést követően az Egységes Vámárunyilatkozatok másolatának harminc napon belül, vagy az ígérvénnyel való elszámolással egyidejűleg, az AIK részére történő bemutatása után, az AIK által kiadott igazolás alapján, az ígérvényben meghatározott mennyiségre lehet igénybe venni.

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes